**Αρ.Πρωτ.Φ.10/610/118443/Γ1/14-10-2011/ΥΠΔΒΜΘ**

ΕΝΙΑΙΟΣ ΔΙΟΙΚΗΤΙΚΟΣ ΤΟΜΕΑΣ  
Π/ΘΜΙΑΣ & Δ/ΘΜΙΑΣ ΕΚΠΑΙΔΕΥΣΗΣ  
ΔΙΕΥΘΥΝΣΗ ΣΠΟΥΔΩΝ Π.Ε.  
ΤΜΗΜΑ Γ ΜΑΘΗΤΙΚΩΝ ΘΕΜΑΤΩΝ  
e-mail: spudonpe(AT)minedu.gov.gr  
Πληροφορίες: Κ. Παπαχρήστος, Σ. Λαπατά  
Τηλ: 210- 3443318

Θέμα: **Επιλογή σημαιοφόρων- παραστατών, ορισμός υπευθύνων κατάθεσης στεφάνων**

Σε συνέχεια της με αριθ. πρωτ. Φ.10/592/115806/Γ1/7-10-2011 εγκυκλίου του Υπ. Παιδείας Δ. Β. Μ. Θ., αναφορικά με την επιλογή σημαιοφόρων-παραστατών, ορισμό υπευθύνων κατάθεσης στεφάνων και σε ότι αφορά «την κλήρωση στο κάθε ένα από τα τρία (3) τμήματα χωριστά, ώστε να επιλεγούν αρχικά οι τρεις (3) αριστούχοι μαθητές (ένας από κάθε τμήμα) και στη συνέχεια κλήρωση μεταξύ των τριών (3) αυτών μαθητών ώστε να επιλεγούν οι δύο (2) σημαιοφόροι ένας για το χρονικό διάστημα μέχρι 31 Ιανουαρίου και ο άλλος από 1η Φεβρουαρίου μέχρι το τέλος του διδακτικού έτους», επισημαίνεται ότι, ο τρίτος αριστούχος που δεν επιλέγεται σημαιοφόρος, για κανένα από τα δυο χρονικά διαστήματα, αυτοδίκαια ορίζεται παραστάτης.

Ανάλογη διαδικασία ακολουθείται και στις περιπτώσεις που λειτουργούν τέσσερα (4) τμήματα στη ΣΤ΄ τάξη και υπάρχουν δύο αριστούχοι μαθητές οι οποίοι δεν επιλέχθηκαν ως σημαιοφόροι.

Παρακαλούνται οι Διευθυντές των σχολικών μονάδων για την πιστή τήρηση των:

[Π.Δ.201/98 (ΦΕΚ 161Α),](http://edu.klimaka.gr/nomothesia/fek/1287-fek-161-1998-pd-201-organosi-leitourgia-dimotika-scholeia.html)άρθρο 13, § 11, των Υ. Α Φ.10/84/Γ1/480/6-7-2001 (ΦΕΚ 863Β) & Γ1/219/16-3-2001(ΦΕΚ 277Β), καθώς και τις υπ΄ αριθ. Φ.10/592/115806/Γ1/7-10-2011 εγκυκλίου του Υ.Π.Δ.Β.Μ.Θ.

Όλοι οι εκπαιδευτικοί των Σχολικών μονάδων να ενημερωθούν ενυπόγραφα.

Ο ΕΙΔΙΚΟΣ ΓΡΑΜΜΑΤΕΑΣ

ΜΙΧΑΛΗΣ ΚΟΝΤΟΓΙΑΝΝΗΣ